Stuart Pearce

Stuart Pearce (s. 24. huhtikuuta 1962) on englantilainen jalkapallovalmentaja ja entinen puolustaja. Elokuusta 2020 lähtien hän on toiminut West Ham Unitedin apuvalmentajana. == Ura pelaajana == Pitkällä pelaajaurallaan Pearce ehti edustaa Wealdstonea, Coventryä, Nottingham Forestia, Newcastlea, West Hamia ja Manchester Cityä. Pelaajauransa menestyksekkäimmät vuodet Psycho Pearce edusti Nottinghamia, jossa pelasi yli 400 ottelua. Hän voitti seuran paidassa kaksi Full Members Cupin mestaruutta. Pearce pelasi pitkään myös maajoukkueessa. A-maaotteluita kertyi Englannin paidassa 78 kappaletta ja niissä hän teki viisi maalia. Hän edusti Englantia muun muassa vuoden 1990 MM- kilpailuissa. 78 maaottelullaan hän on vielä heinäkuussa 2018 Englannin 18. eniten maajoukkuepelejä pelannut miesjalkapalloilija. === Meriitit pelaajana === * FA Cup **Hopeaa: 1991, 1999 * Full Members Cup (2): 1989, 1992 * MM- neljäs: 1990 == Ura valmentajana == Nottingham Forestin pelaajavalmentajana 1996–1997 toiminut Pearce siirtyi Manchester Cityn peräsimeen 10. maaliskuuta 2005 korvaten tehtävissä Kevin Keeganin. Pearcen johdolla City pelasi vaisusti ja hänet erotettiin Manchester Citystä heikosti mennen kauden 2006–2007 jälkeen 14. toukokuuta. Pearcen viimeiseksi jääneellä kaudella joukkue onnistui tekemään kotipeleissään yhteensä vain kymmenen maaliä. Tämä valioliigan historian kaikkien aikojen pienin kotipeleissä tehtyjen maalien määrä. 1\. helmikuuta 2007 Stuart Pearce nimitettiin Englannin alle 21-vuotiaiden jalkapallojoukkueen manageriksi. Pearce named as England U21 boss Tammikuussa 2008 Englannin uusi A-maajoukkuevalmentaja Fabio Capello nosti Pearcen omaan valmennusryhmäänsä. Hän hoitaa työtä U21-maajoukkueen päävalmentajuuden ohella. Capello gives Pearce coaching job Pearcen johdollaan Englannin juniorit selvisivät komeasti alle 21-vuotiaiden EM-kisoihin Ruotsiin kesällä 2009. Englanti pelasi samassa alkulohkossa kuin Suomi ja eteni jatkoon. Ailahtelevien peliesitysten ja tiukan välierätaiston Ruotsia vastaan jälkeen Englanti kohtasi loppuottelussa Saksan. Pearcen miehistö oli menettänyt Fraizer Campbellin, Gabriel Agbonlahorin ja Joe Hartin kaltaisia avainpelaajiaan varoitustilin täyttymisen vuoksi, eikä Englannista ollut finaalissa vastusta Saksalle. Ottelu päättyi Pearcen suojattien nöyryyttävään 4–0-tappioon ja kaulaan ripustettiin EM-hopeaa. Finaalitappiosta huolimatta liiton luotto Pearceen kesti, sillä mies allekirjoitti jatkosopimuksen vuoteen 2011. Finaalinöyryytys ei vienyt Stuart Pearcelta työtä Lokakuussa 2011 kerrottiin, että Pearce toimii Ison-Britannian olympiamaajoukkueen päävalmentajana Lontoon olympialaisissa 2012. London 2012: Stuart Pearce and Hope Powell to lead GB teams Helmikuussa 2012 Englannin jalkapalloliitto nimesi Pearcen väliaikaiseksi A-maajoukkueen päävalmentajaksi Fabio Capellon erottua yllättäen tehtävästään. Stuart Pearce placed in charge of England for Netherlands friendly in February Pearce toimi valmentajana helmikuussa pelatussa maaottelussa Alankomaita vastaan. Englanti hävisi ottelun 2–3. Match No. 903 - Wednesday, 29th February 2012, 8:00pm Englannin jäätyä pisteittä alle 21-vuotiaiden EM-kisoissa 2013 FA ilmoitti kesäkuussa, ettei se jatka Pearcen sopimusta. Stuart Pearce muss gehen Huhtikuussa 2014 Mestaruussarjassa pelaava Nottingham Forest ilmoitt, että Pearce aloittaa heinäkuussa 2014 seuran päävalmentajana kaksivuotisella sopimuksella. Stuart Pearce: Nottingham Forest confirm Reds legend as boss Forest aloitti kautensa Pearcen alaisuudessa loistavasti eikä hävinnyt ainoatakaan kauden 14 ensimmäisestä ottelusta.Red recognition Kauden edetessä Forest joutui kuitenkin heikkojen esitysten kierteeseen ja putosi Mestaruussarjan kärjestä keskikastiin. Seurajohto erotti Pearcen helmikuussa 2015.Stuart Pearce sacked by Nottingham Forest and replaced by Dougie Freedman Marraskuussa 2017 Pearce palasi valmennustehtäviin, kun David Moyes valitsi hänet apuvalmentajakseen West Ham Unitediin.Moyes confirms assistants at West Ham United Moyesin ja valmennustiimin sopimus purettiin kauden 2017/18 jälkeen.David Moyes: West Ham manager departs after just six months in charge Elokuussa 2020 Pearce palasi Moyesin apuvalmentajaksi West Hamiin.Stuart Pearce returns to West Ham as coach === Meriitit valmentajana === * U21-EM-kisat **Hopeaa: 2009 **Pronssia: 2007 == Muuta == Stuart Pearce tunnetaan punk-musiikin ystävänä ja hän onkin esiintynyt erään suosikkiyhtyeensä The Lurkersin levyn kannessa. == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1962 syntyneet Luokka:Elävät henkilöt